Will Smith

Willard Carroll ”Will” Smith Jr. (s. 25. syyskuuta 1968 Philadelphia, Pennsylvania) on yhdysvaltalainen Oscar-palkittu näyttelijä ja rap-artisti. Useimmat hänen roolinsa ovat olleet toimintaelokuvissa, joista monet ovat olleet komediallisia.

 Ura 

Smith syntyi Philadelphiassa perheensä toiseksi lapseksi. Hänen vanhempansa olivat Willard Smith Sr. ja Caroline Smith. 

Smith aloitti uransa räppärinä nimellä Fresh Prince ja esiintyi DJ Jazzy Jeffin kanssa. Vuonna 1990 televisioyhtiö NBC palkkasi Smithin näyttelemään pääosaa komediasarjassa Bel-Airin prinssi. Sarjan päätyttyä Smith alkoi keskittyä pääasiallisesti näyttelijän uraansa, mutta on palannut satunnaisia kertoja rap-uransa pariin.

Smithin elokuvaura alkoi toimintaelokuvasta Pahat pojat (1995), jonka pääosassa hän esiintyi yhdessä Martin Lawrencen kanssa. Hänen kaksi seuraavaa elokuvaansa, Independence day – Maailmojen sota ja Men in Black – miehet mustissa, olivat kassamenestyksiä. Ensimmäisen Oscar-ehdokkuutensa Smith sai vuonna 2001 Muhammad Alin elämään perustuvasta nyrkkeilyelokuvasta Ali. Ehdokkuutensa lisäksi hän voitti roolistaan Golden Globe -palkinnon. Smith oli toisen kerran ehdolla Oscar-palkinnon saajaksi vuoden 2007 gaalassa roolisuorituksestaan elokuvassa Onnen potkuja. Smith kieltäytyi -tieteiselokuva Matrixin päähenkilön, Neon, roolista. Will sanoi, että jos hänet valittaisiin kyseiseen rooliin, hän ”sotkisi” sen.

Vuonna 2017 Smith valittiin Hengen rooliin uuteen Aladdin-elokuvamusikaaliin, jonka ohjaa Guy Ritchie. Elokuva perustuu Disneyn vuoden 1992 samannimiseen animaatioelokuvaan.

Vuoden 2022 Oscar-gaalassa Smith voitti parhaan miespääosan Oscar-palkinnon elokuvasta King Richard. Gaalassa Smith aiheutti kohun lyömällä koomikko Chris Rockia kasvoihin tämän vitsailtua Smithin vaimon Jada Pinkett Smithin hiustenlähdön kustannuksella. Hän sai konfliktista kymmenen vuoden porttikiellon Oscar-gaalaan.

 Yksityiselämä 
Smith on naimisissa näyttelijätär Jada Pinkett Smithin kanssa, jonka hän tapasi Bel-Airin prinssin kuvauksissa. Heillä on kaksi lasta, poika Jaden Christopher Syre Smith (s. 8. heinäkuuta 1998) ja tytär Willow Camille Reign Smith (s. 31. lokakuuta 2000). 

Smith on ollut naimisissa myös Sheree Smithin kanssa, mutta he erosivat vuonna 1995. Heillä on poika Willard Smith III ”Trey” (s. 1992).  

Smith on kiistänyt olevansa skientologi, mutta on lahjoittanut lahkolle merkittäviä summia. Hän on puolisonsa kanssa tukenut kuitenkin myös muita uskonnollisia yhteisöjä, kansalaisjärjestöjä ja taidetta.

Filmografia
Elokuvat Vuosi Suomenkielinen nimi Alkuperäinen nimi Rooli 1995  Pahat pojat  Bad Boys  Mike Lowrey 1996  Independence Day – Maailmojen sota  Independence Day  Steven Hiller 1997  Men in Black – miehet mustissa  Men in Black  Agentti J 1998  Valtion vihollinen  Enemy of the State  Robert Clayton Dean 1999 Wild Wild West  James West 2000  Bagger Vance – viheriön legenda  The Legend of Bagger Vance  Bagger Vance 2001 Ali  Muhammad Ali 2002  MIB II – miehet mustissa 2  Men in Black II  Agentti J 2003 Bad Boys 2  Mike Lowrey2004  Hain tarina  Shark Tale  Oscar (äänirooli)I, Robot  Del Spooner 2005  Hitch – Lemmentohtori  Hitch  Alex Hitchens 2006  Onnen potkuja  The Pursuit of Happyness  Chris Gardner 2007 I Am Legend  Robert Neville2008 Hancock  John Hancock Seitsemän elämää  Seven Pounds  Ben Thomas 2012 Men in Black III  Agentti J2013 After Earth  Cypher Raige Uutisankkuri 2: Legendan paluu  Anchorman 2: The Legend Continues  ESPN-reportteri 2014  Talvinen tarina  Winter’s Tale  Judge2015 The American Can  John KellerFocus  NickyConcussion  Bennet Omalu2016 Suicide Squad  Floyd Lawton / Deadshot Kaikenkattava kauneus  Collateral Beauty  Howard Inlet 2017 Bright  Daryl Ward2019 Aladdin  LampunhenkiGemini Man  Henry Brogan Vakoojat valepuvuissa  Spies in Disguise  Lance Sterling (äänirooli) 2020 Bad Boys for Life  Mike Lowrey 2021 King Richard  Richard Williams 2022 Emancipation  Peter 2024 Bad Boys: Ride or Die  Mike Lowrey

Diskografia
Sooloalbumit
 Big Willie Style (1997)
 Willennium (1999)
 Born to Reign (2002)
 Lost and Found (2005)

Soolosinglet
VuosiSingleListasijoitusArtist Chart History. Billboard. Accessed January 17, 2008.AlbumiltaU.S.U.S. R&BU.S. RapUKCANAUSGER1997"Men in Black" (feat. Coko SWV:stä)———1111Big Willie Style"Just Cruisin'"———2383—271998"Gettin' Jiggy wit It"16135618"Just the Two of Us"20171232781"Miami"1773—3327121999"Wild Wild West" (feat. Dru Hill & Kool Moe Dee)1312983Willennium"Will 2K" (feat. K-Ci)256635223402000"Freakin' It"9977201534—702002"Black Suits Comin' (Nod Ya Head)" (feat. Christina Vidal)7792—316184Born to Reign"1000 Kisses" (feat. Jada Pinkett)——————612005"Switch"7122—4114Lost and Found"Party Starter"———19453340

DJ Jazzy Jeff & The Fresh Prince
 Rock the House (1987)
 He’s the DJ, I’m the Rapper (1988)
 And in This Comer… (1989)
 Homebase (1991)
 Code Red (1993)
 Greatest Hits (1998)
 Before The Willennium (2000)
 Platinum & Gold Collection (2003)
 The Very Best of DJ Jazzy Jeff & The Fresh Prince (2006)

 Lähteet 

Aiheesta muualla

 Will Smithin virallinen sivusto


Luokka:Yhdysvaltalaiset näyttelijät
Luokka:Yhdysvaltalaiset hip hop -artistit
Luokka:Afroamerikkalaiset
Luokka:Hollywood Walk of Fame
Luokka:Grammy-palkinnon saajat
Luokka:Vuonna 1968 syntyneet
Luokka:Elävät henkilöt
Luokka:Seulonnan keskeiset artikkelit